ترکیه ده عدالت و توسعه حزبی نینگ ۵ نچی فوق العاده کنگره سی بولیب اوتماقده. ترکیه جمهوریتی باش وزیری احمد داوود اوغلی اوشبو حزب نینگ رهبرلیگی گه بیرته گینه کاندید دن عبارت. داوود اوغلی تمانیدن بیریله دیگن بیانیه ۶ تیل گه ترجمه قیلینه دی. خودی منه شو آلتی تیلدن بیری ایسه کُرد تیلی دن عبارت. اوشبو حزب نینگ اساسچیلری دن بیری بولگن ترکیه جمهوریتی نینگ ۱۱ نچی جمهوررئیسی عبدالله گل نینگ خودی منه شو کنگره گه اشتراک ایتمیدیگن لیگی بیلدیریلدی. خودی منه شو کنگره گه عدالت و توسعه حزبی مسئول لری دن تشقری, قریب ۳۰۰ چیت ایل لیک مهمان هم اشتراک ایته دی. ترکیه نینگ جمهوریت خلق, ملیتچی حرکت و خلق لر نینگ دموکراسی حزب لری داخل ۱۱ حزبی نینگ دعوت ایتیلگن اوشبو کنگره ۸۰۰ نفر ژورنالست تمانیدن تعقیب ایتیله دی. اوشبو کنگره جریانیده بیرلیک و برابرلیک پیامی بیریله دی. عینی دمده مذکور کنگره ده حزب نینگ آیین نامه سیده گی اوزگریش لر باره سیده هم بحث ایتیله دی. بوندن تشقری اوشبو کنگره جریانیده حزب نینگ ۵۰ کیشی لیک اجرائیه کمیته سی اعضالری نینگ تقریباً یریمی نینگ اوزگریشی کوتیلماقده. شونده ی قیلیب عدالت و توسعه حزبی خودی منه شو ینگی کیشی لر بیلن نوامبر آیی نینگ ۱ نچی کونیده بولیب اوته دیگن سیلاو لر اوچون تیارگرلیک اوتکزیب باشلیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
